המשחק בקוביא
המשחק בקוביא מכתו טריה; ואחריתו שאיה יקולל בשערים; יפזר ממונו ויוסיף עוונו; גם מורד בקונו בשבועות שקרים; יחשוב כי ירוויח ולעולם לא יצליח; ובימיו לא יפריח כי אחריתו מרורים; יאכל בחיפזון בלי ברכת מזון; גם ימצא רזון כעינוי כיפורים; יילך מעיר לעיר מקומו לא יאיר; והוא עני וצעיר מדלג על הרים; ראשו פרוע וביגדו קרוע; כי רוע ירוע לעצמו ולאחרים; כל אנשי ביתו שונאים אותו; ומצפים יום מותו בשמחה ובשירים; המשחק בקוביא יקולל בשערים; יפזר ממונו בשבועות שקרים; יחשוב כי ירוויח ואחריתו מרורים; המשחק בקוביא...; 